Diari Oficial de la Generalitat Valenciana


Sumari del DOGV 2030, del 24-05-1993 (1993/828040)

ORDRE de 29 d'abril de 1993, de la Conselleria de Treball i Afers Socials, per la qual estableix un programa d'ocupació-formació destinada a la contractació temporal d'aturats en general que hagen realitzat cursos de formació professional ocupacional i que afavoresca la seua inserció en el mercat de treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/29/(2)/dof/vci/html**

### Dades del document

Número de DOGV
:   2030

Data del DOGV
:   24-05-1993

Secció del DOGV
:   DISPOSICIONS GENERALS

Número del document
:   1993/828040


Data del document
:   29-04-1993

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

Ordre de 29 d'abril de 1993, de la Conselleria de Treball i Afers Socials, per la qual estableix un programa d'ocupació-formació destinat a la contractació temporal d'aturats en general que hagen realitzat cursos de formació professional ocupacional i que afavoresca la seua inserció en el mercat de treball.  
La firma, el passat 21 d'abril, de l'acord per l?ocupació i per la solidaritat i competitivitat entre la Generalitat Valenciana i els agents socials, pressuposa un programa d'actuació que millore la modernització de l'aparell productiu mitjançant la dotació d'infrastructures i el foment de la formació i la investigació.  
En aquest sentit es proposa d'una banda la consolidació dels diversos programes de formació professional ocupacional de la Generalitat Valenciana i d'altre la incentivació i creació de llocs de treball a aquells empleadors que contracten els beneficiaris de les distintes accions formatives ocupacionals que hagen superat amb èxit aquestes. S'estableix així, un programa de formació-ocupació amb l?objectiu de donar resposta als demandants d'ocupació més joves i, d'aquesta manera, inserir-se en el mercat de treball.  
Per això, d'acord amb la disposició final segona del Decret 12/1992, de 16 de gener, del Govern Valencià, i fent ús de les facultats que confereix la Llei 5/1983, de 30 de desembre, de Govern Valencià (DOGV del 30.12.83), i el Decret 18/1992, de 3 de febrer,. del Consell de la Generalitat Valenciana (DOGV del 13.02.92), pel qual aprova el Reglament Orgànic i Funcional de la Conselleria de Treball i Afers Socials,  
ORDENE  
Article primer Objectius  
La Conselleria de Treball i Afers Socials estableix amb aquesta disposició un programa d'ocupació-formació, els objectius del qual són els de crear llocs de treball de caràcter temporal, dirigit a aturats que hagen participat en algun curs de formació professional ocupacional realitzat per la mateixa Conselleria de Treball i Afers Socials o pels seus centres col·laboradors, i després de superar-lo, accedesquen a l'activitat laboral per compte d'altri.  
També podran accedir a aquestes ajudes els qui contracten, en les condicions que s'hi regulen, postgraduats que hagen finalitzat els seus estudis durant l'any 1992, o als qui, en els termes del paràgraf anterior, hagen superat cursos de formació organitzats per l?Institut Nacional d'Ocupació i el diploma d'aprofitament dels quals s'haja expedit a partir de l'1 de juny de 1992.  
La dotació pressupostària per a l?exercici de 1993 ascendeix a la quantitat de 121.709.458 de pessetes, en la línia de subvenció 421/000/93, del programa pressupostari 322. 10.  
Article segon. Destinataris  
Es podran acollir a les mesures de foment d'ocupació adoptades, les persones físiques o jurídiques amb àmbit d'actuació en la Comunitat Valenciana, que desenvolupen una activitat, pel seu compte, amb finalitat de lucre o sense, i que contracten aturats de caràcter temporal per una durada mínima d'un any i a jornada completa, i que complesquen els requisits establerts en els articles següents.  
Les contractacions realitzades s'hauran d'acollir a les mesures de contractació que regula el Reial Decret 1989/1984, que regula diverses mesures de foment d'ocupació.  
Article tercer Requisits dels empleadors  
Les persones físiques o jurídiques esmentades en l'article anterior hauran d'acreditar els següents requisits:  
1. Realitzar una activitat, de caràcter empresarial, professional; si es tracta de persones jurídiques, podran sol·licitar també aquestes ajudes aquelles entitats que no tinguen finalitat lucrativa que realitzen, en l?àmbit territorial de la Comunitat Valenciana, activitats d'interés general.  
2. Estar inscrites com a persones o entitats empleadores en els Règims de la Seguretat Socials en què existesca afiliació de treballadors per compte d'altri.  
3. Trobar-se al corrent amb les seues obligacions fiscals i de Seguretat Social, o tenir concedit pels organismes competents un ajornament o qualsevol altre benefici respecte a aquestes contribucions.  
4. Que el treballador contractat realitze en el seu lloc de treball tasques que tinguen una relació directa amb les accions formatives de caràcter ocupacional a què es refereix l'article primer anterior.  
Article quart. Requisits dels treballadors  
Els treballadors que siguen contractats per tal d'acollir-se als beneficis que es determinen en els articles següents, hauran de reunir els requisits que tot seguit es determinen:  
1. Trobar-se en situació legal d'atur d'acord amb la legislació vigent, i hauran de romandre inscrits com a aturats/des en les corresponents oficines d'ocupació de l?INEM, amb la deguda actualització de la targeta de demanda d'ocupació.  
2. Posseir algun dels següents documents:  
a) Diploma acreditatiu d'haver superat amb aprofitament el curs de formació professional ocupacional en què va participar, expedit per la Conselleria de Treball i Afers Socials o per l?Institut Nacional d'Ocupació, sempre que, en aquest darrer cas, el diploma haja estat expedit després de l'1 de juliol de 1992.  
b) Títol acreditatiu de la graduació obtinguda o resguard del dipòsit realitzat per a l?expedició del títol.  
3. Els treballadors no es podran trobar en cap de les següents situacions respecte de l?empleador sol·licitant:  
3.1 Ser soci o membre del consell d'administració o òrgan que en realitze les funcions en les entitats sol·licitants de caràcter mercantil.  
3.2 Pertànyer als òrgans de representació i/o direcció en les institucions i entitats sense finalitat lucrativa sol·licitants.  
3.3 Tenir relació conjugal o familiar per consanguinitat o afinitat fins al segon grau, inclusivament, amb l'empleador, o amb els qui ocupen Llocs d'alta direcció, si els sol·licitants són persones jurídiques.  
3.4 Haver tingut una relació laboral per compte d'altri amb l'empleador l'any immediat anterior al de la seua contractació, sota qualsevol modelitat de contracte laboral.  
Article cinquè. Ajudes i quantia  
Les ajudes que s'estableixen en el programa regulat per aquesta disposició tenen el concepte de subvenció per contractació realitzada en els termes establerts i amb el límit global quantitatiu referit en l'article primer.  
La quantia queda fixada per a l?exercici de 1993 en la quantitat de 250.000 pessetes per cada contracte temporal d'un any com a mínim de durada i a jornada completa, sempre que es reunesquen les condicions fixades en els articles anteriors.  
En tot cas, les subvencions no podran excedir de 50.074.113 de pessetes per sol·licitant durant un mateix exercici i es concediran sempre que hi haja disponibilitat pressupostària per a la seua atenció, i no generaran per si mateix, les contractacions efectuades, dret automàtic a les referides subvencions.  
Les subvencions que es concedesquen en aplicació  
d'aquest programa seran incompatibles amb altres procedents de qualsevol administració pública, concedides per idèntiques contractacions i que consistesquen en quantitats prèviament fixades a un preu fet. A aquest efecte, sols seran compatibles amb les exempcions d'índole fiscal, d'acord amb les disposicions legals i reglamentàries vigents.  
Article sisé. Sol·licituds, documentació i Terminis  
Els empeltadors i/o entitats jurídiques, per obtenir les subvencions a la contractació a què es refereixen els articles anteriors, hauran de presentar sol·licitud en el model establert a aquest efecte, a la qual adjuntarà la documentació que tot seguit s'especifica:  
1. Número d?Identificació Fiscal.  
2. Acreditació de la personalitat jurídica, en el cas que el sol·licitant siga una persona jurídica (escriptures, estatuts, qualificació administrativa, etc.).  
3. Diploma expedit per la Conselleria de Treball i Afers Socials, acreditatiu d'haver superat amb aprofitament el curs de formació professional en què va participar el treballador contractat.  
4. Certificació de dades de domiciliació bancària.  
5. DNI i Acreditació prèvia d'atur dels treballadors contractats.  
6. Copies del/s contracte/s de treball visats per l?oficina d'ocupació corresponent, que s'hauran de formalitzar per escrit.  
7. Altes i/o afiliació i alta dels treballadors contractats, en el règim de la Seguretat Social que escaiga.  
8. Justificació d'estar al corrent en les obligacions fiscals i de Seguretat Social, en l'any immediat anterior, a la data de sol·licitud.  
El lloc de presentació serà la direcció territorial de la Conselleria de Treball i Afers Socials de la província on es troben els centres de treball, on s'incorporen els treballadors contractats, pels quals se sol·liciten la/les subvenció/ons; al mateix lloc es podran recollir els models de sol·licitud corresponents.  
En el supòsit que els centres de treball es troben en dues o més províncies distintes, el Lloc de presentació serà a elecció del sol·licitant, i s'indicarà expressament l'esmentada circumstància en la direcció territorial de la Conselleria de Treball i Afers Socials de la província en què es presente.  
El termini de presentació de sol·licituds finalitzarà el dia 30 d'octubre, o, si escau, el següent dia hàbil si aquell no ho fos.  
Les sol·licituds s'entendran desestimades si no es produeix resolució expressa.  
Article seté. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials instruiran els expedients. A aquest efecte les direccions territorials de Treball, una vegada estiga complet l?expedient, emetran informe sobre la instrucció, que trametran juntament amb la documentació preceptiva a la Direcció General d'Ocupació í Cooperació.  
Quan la documentació aportada a l?expedient siga incompleta o incorrecta, la direcció territorial de treball corresponent requerirà l?interessat perquè en el termini de 10 dies repare la falta o presente la documentació pertinent, i s'indicarà en el mateix acte que si no ho fa així perdrà els drets de la seua petició, que s'arxivarà sense més tràmit.  
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General d'Ocupació i Cooperació.  
El Termini màxim de resolució s'estableix en 3 mesos des de la data d'emissió de l?informe regulat en el primer paràgraf d'aquest article, i s'entendran desestimades les sol·licituds sobre les quals no es produesca resolució expressa en l?esmentat termini.  
Les resolucions a què es refereix el paràgraf anterior exhauriran la via administrativa i en la seua contra es podrà interposar recurs contenciós administratiu, en el termini de dos mesos des de la notificació de la resolució corresponent, sense perjudici del que disposa la disposició transitòria primera.  
Article vuitè. Pagament i justificació  
El pagament de les subvencions concedides es realitzarà d'una sola vegada, amb la prevenció al beneficiari d'observar estrictament el compliment de les obligacions que assumeix en percebre fons de caràcter públic.  
Article novè. Obligacions dels empleadors  
Sense perjudici de les obligacions i dels drets que la legislació social vigent estableix per als empleadors i treballadors, pel que fa a aquestes ajudes, se n'estableixen les següents:  
1. Obligacions dels empleadors.  
1. 1 Formalització dels contractes per escrit.  
1.2 En el supòsit que el treballador contractat causas baixa en l?empresa, tindrà obligació de contractar-ne un altre de les mateixes característiques fins al compliment de la durada del contracte que va ser subvencionat.  
1.3 Facilitar totes les dades i la informació en qüestions relacionades amb les subvencions concedides que li siga requerida per la Cpnsellería de Treball i Afers Socials o pel personal designat per aquesta per a l?esmentada comesa, així com comunicar a aquesta les incidències i variacions que es produesquen en relació a aquelles.  
2. Obligacions dels treballadors.  
Com que aquests no són els destinataris directes de les subvencions, quant a aquest programa es refereix, els treballadors únicament tindran l?obligació de facilitar, quan siguen requerits amb aquesta finalitat, als òrgans competents de la Conselleria de Treball i Afers Socials, informació relativa al lloc de treball que ocupen, en la mesura en què estiga subvencionat a l?empara d'aquesta convocatòria.  
Article deu. Revisió dels expedients  
L'incompliment per part dels empleadors dels termes i condicions relatats en els articles precedents, així com de les obligacions que els esmentats empleadors assumeixen una vegada acceptades aquelles, serà causa de resolució de les ajudes concedides i donarà Lloc al seu reintegrament, total o parcial, segons ho siga l'incompliment.  
L'esmentada resolució requerirà per a la seua adopció l'obertura d'expedient, del qual es donarà audiència als interessats, i en serà l'òrgan competent el mateix que va concedir l'ajuda.  
El falsejament o l'ocultació de dades i documents, quant afecten substancialment la concessió i el lliurament de fons públics, donarà Lloc, a més, a la deducció de responsabilitats en l'ordre jurisdiccional pertinent.  
Article onze. Control, avaluació i seguiment  
La Conselleria de Treball i Afers Socials, a través de les seues direccions territorials, efectuarà les funcions de control de les subvencions concedides, mitjançant les instruccions emeses per la Direcció General d'Ocupació i Cooperació.  
Escaurà a la Direcció General d'Ocupació i Cooperació realitzar les funcions d'avaluació del programa en conjunt i del seu seguiment en l?àmbit de la Comunitat Valenciana. '  
Per a la realització d'aquestes funcions, s'hi utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers, i la col·laboració, en el marc que escaiga, de la Inspecció de Treball i Seguretat Social.  
DISPOSICIO FINAL  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 29 d'abril de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI